《秋晚回试高州重题城月驿壁》
清代·翁方刚

秋在朝凉午燠閒，人归黄篾碧溪湾。数椽聚处成官驿，一鸟飞溪得远山。

院雨记听蕉叶响，庭苔似点菊花斑。应知路渐高凉近，许借层窗此豁颜。

作者简介：翁方刚，字正三，号覃溪，大兴人。乾隆壬申进士，改庶吉士，授编修，历官内阅学士，降鸿胪寺卿。重宴鹿鸣，赐三品衔，重宴琼林，赐二品衔。有《复初斋集》。